AIŠKINAMASIS RAŠTAS

Dėl Molėtų socialinės paramos centro teikiamų socialinių paslaugų kainų nustatymo ir suderinimo

1. Parengto tarybos sprendimo projekto tikslai ir uždaviniai:

Molėtų socialinė paramos centras 2021 m. rugsėjo 8 d. raštu Nr. S-668 „Dėl paslaugų tvarkos aprašų keitimo“, 2021 m. rugsėjo 15 d. raštu Nr. SŽ- 717 „Dėl dienos socialinės globos paslaugos valandinio įkainio padidinimo“, 2021 m. rugsėjo 16 d. raštu Nr. SŽ-718 „Dėl transporto paslaugų kainos“, 2021 m. rugsėjo 16 d. raštu Nr. SŽ-721 „Dėl pagalbos į namus paslaugos kainos“, kreipėsi į Molėtų rajono savivaldybės administracijos socialinės paramos skyrių dėl įstaigos teikiamų socialinių paslaugų kainų pakeitimo, nes 2010 m. Pagalbos į namus paslaugų, 2015 m. Transporto paslaugų bei 2017 m. Dienos socialinės globos asmens namuose paslaugų kainos nebeatitinka šių paslaugų organizavimo išlaidų.

Tikslas – nustatyti ir suderinti Molėtų socialinės paramos centro teikiamų paslaugų kainas, kurios apskaičiuotos remiantis teisės aktų nuostatomis bei atsižvelgiant į šių paslaugų organizavimo išlaidas, pripažinti netekusiais galios Molėtų rajono savivaldybės tarybos 2010 m. lapkričio 25 d. sprendimą Nr. B1-195 „Dėl Molėtų socialinės paramos centro teikiamos pagalbos į namus paslaugos kainos nustatymo“, 2017 m. vasario 23 d. sprendimą Nr. B1-11 „Dėl Molėtų socialinės paramos centro dienos socialinės globos asmens namuose paslaugos kainos suderinimo“, kuriais buvo nustatytos ir suderintos Molėtų socialinės paramos centro teikiamų socialinių paslaugų kainos bei 2015 m. liepos 14 d. sprendimą Nr. B1-158 „Dėl Molėtų socialinės paramos centro specialiojo transporto organizavimo paslaugos skyrimo, teikimo ir mokėjimo tvarkos aprašo bei Molėtų socialinės paramos centro asmeninės higienos ir priežiūros paslaugų teikimo ir mokėjimo tvarkos aprašo patvirtinimo ir kainų už bendrąsias socialines paslaugas nustatymo“, šiuo sprendimu buvo patvirtintos Molėtų socialinėnės paramos centro teikiamų paslaugų kainos bei patvirtinti Molėtų socialinės paramos centro specialiojo transporto organizavimo paslaugos skyrimo, teikimo ir mokėjimo tvarkos aprašas bei Molėtų socialinės paramos centro asmeninės higienos ir priežiūros paslaugų teikimo ir mokėjimo tvarkos aprašas, kurie nebeatitinka šiuo metu galiojančių teisės aktų nuostatų, o keisti ir tvirtinti naujus aprašus netikslinga.

2021 m. balandžio 29 d. sprendimu Nr. B1-111 „Dėl Molėtų rajono savivaldybės asmens (šeimos) socialinių paslaugų poreikio nustatymo ir skyrimo tvarkos aprašo patvirtinimo“ patvirtintas Molėtų rajono savivaldybės asmens (šeimos) socialinių paslaugų poreikio nustatymo ir skyrimo tvarkos aprašas, kuris reglamentuoja asmens (šeimos) socialinių paslaugų poreikio nustatymo tvarką, kreipimosi dėl socialinių paslaugų procedūrą, socialinių paslaugų skyrimo, jų teikimo sustabdymo ir nutraukimo, asmens (šeimos) teises ir pareigas, informacijos teikimą ir saugojimą, skundų nagrinėjimo tvarką Molėtų rajono savivaldybėje, o 2021 m. balandžio 29 d. sprendimu Nr. B1-110 „Dėl Molėtų rajono savivaldybės mokėjimo už socialines paslaugas tvarkos aprašo patvirtinimo“ patvirtintas Molėtų rajono savivaldybės mokėjimo už socialines paslaugas tvarkos aprašas reglamentuoja asmens (šeimos) mokėjimo už socialines paslaugas tvarką, asmens (šeimos) mokėjimo už socialines paslaugas dydžius, asmens (šeimos narių) finansinių galimybių mokėti už socialines paslaugas vertinimą, asmens atleidimo nuo mokėjimo už socialines paslaugas sąlygas ir atvejus Molėtų rajono savivaldybėje. Socialinių paslaugų teikimą, mokėjimą už socialines paslaugas taip pat reglamentuoja Socialinių paslaugų įstatymas, Socialinių paslaugų katalogas.

1. Siūlomos teisinio reguliavimo nuostatos:

Šiuo sprendimu siūloma nustatyti Molėtų socialinės paramos centro teikiamų socialinių paslaugų kainas bei suderinti Molėtų socialinės paramos centro teikiamų socialinių paslaugų kainas siekiant, kad jos atitiktų Molėtų socialinės paramos centro šių paslaugų organizavimo išlaidas.

1. Laukiami rezultatai:

Molėtų socialinės paramos centro socialinių paslaugų kainos atitiks šiuo metu esančias šių paslaugų organizavimo išlaidas, galios neteks teisės aktų nuostatų neatitinkantys Molėtų socialinės paramos centro specialiojo transporto organizavimo paslaugos skyrimo, teikimo ir mokėjimo tvarkos aprašas, Molėtų socialinės paramos centro asmeninės higienos ir priežiūros paslaugų teikimo ir mokėjimo tvarkos aprašas.

1. Lėšų poreikis ir jų šaltiniai: nėra.
2. Kiti sprendimui priimti reikalingi pagrindimai, skaičiavimai ar paaiškinimai:

Molėtų socialinės paramos centro socialinių paslaugų kainos apskaičiuotos atsižvelgiantį paslaugos kaštus.

Transporto paslaugos kaina apskaičiuota įvertinus vidutines kuro kainas, automobilio kuro sąnaudas, transporto remonto, privalomojo draudimo, kasko draudimo bei vairuotojo darbo užmokestį:

Kuro sąnaudos 12 litrų 100 km., 1 litro kuro kaina 1,15 euro 1 km kaina 0,13 euro.

2020 m. transporto remonto, privalomojo draudimo, Kasko draudimo išlaidos – 1270 eurai.

Vairuotojo darbo užmokesčio išlaidoms metams – 9696 eurai.

2020 metais nuvažiuota 29187 km. – 10966 eurai išlaidų. 1 km kaina 0,37 euro.

0,13 euro (kuras) + 0,37 euro (kitos išlaidos) = 0,50 euro 1 km.

Specialiojo transporto paslaugos teikimo Molėtų mieste bei pristatant/grąžinant techninės pagalbos priemones Molėtų mieste bei rajone fiksuotas 5 eurų įkainis nustatytas atsižvelgiant į patiriamas išlaidas, nes apskaičiuota 0,50 euro kilometrui kaina nepadengia pilnų kuro, amortizacijos išlaidų bei darbuotojų laiko sąnaudų.

Pagalbos į namus paslaugos kaina apsakičiuota atsižvelgiant į lankomosios priežiūros darbuotojų, teikiančių pagalbos į namus paslaugas, valandinų darbo užmokestį sumokesčiais:

Darbo užmokesčio koeficientas 5,85 x 177 eurai =1035,45 euro + 1,45 proc. (socialinio draudimo įmokos) =1050,46 euro mėnesiui.

1050,46 euro/167,4 val (vidutinis mėnesio valandų skaičius) = 6,28 euro valandai.

Dienos socialinės globos asmens namuose kaina paskaičiuota atsižvelgiant dienos socialinės globos asmens namuose teikiančių darbuotojų darbo užmokestį (bendroji socialinės globos lėšų dalis) bei transporto išlaidas bei išlaidas apsaugos priemonėms (kintamoji socialinės globos lėšų dalis):

Socialinio darbuotojo (0,5 etato, 7,62 koef.) bei socilainio darbuotojo padėjėjo (3 etatai, 5,85 koef.) darbo užmokesčio ir socilainio draudimo įmokos metams sudaro 45369 eurus, transporto išlaidos bei išlaidos apsaugos priemonėms metams sudaro 6594 eurus, viso dienos socialinei globai amens namuose teikti išlaidos sudaro 52947 eurus metams.

52947 eurai / 12 mėn. /3,5 ( dabruotojų etatų) = 1260 eurų/ 21 d. (vidutinis darbo dienų skaičius per mėnesį 2021 m.) = 60 eurų (dienai)/8 val. = 7,50 euro valandai.